Alertă la Gorj: aproape 100 de copii sunt în izolare după ce au fost în tabere la munte şi la mare.
3 elevi au fost confirmaţi pozitiv cu Covid-19 la întoarcere. Ceilalţi copiii sunt acum în izolare la domiciliu, împreună cu părinţii lor. Duminică, în Gorj, erau confirmate 1.105 cazuri.
Alertă la Gorj după ce un grup de 50 copii a mers la Braşov, iar alţi 47 au plecat pe litoral. La întoarcere, doi dintre cei care au fost la munte şi un altul care a fost la mare s-au simţit rău. După testare, aceştia au fost confirmaţi pozitiv cu coronavirus. În acest moment se desfăşoară o anchetă epidemiologică. Atât elevii, cât şi profesorii însoţitori sunt izolaţi la domiciliu.